CELEX: 31981D0774
Language: el
Date: 1981-09-10 00:00:00
Title: 81/774/EOK: Απόφαση τής Επιτροπής τής 10ης Σεπτεμβρίου 1981 περί εγκρίσεως προγράμματος σχετικά μέ τήν εμπορία τών προϊόντων δενδροκομίας στίς Κάτω Χώρες, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31981D0774

81/774/EOK: Απόφαση τής Επιτροπής τής 10ης Σεπτεμβρίου 1981 περί εγκρίσεως προγράμματος σχετικά μέ τήν εμπορία τών προϊόντων δενδροκομίας στίς Κάτω Χώρες, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 285 της 07/10/1981 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Σεπτεμβρίου 1981  περί εγκρίσεως προγράμματος σχετικά με την εμπορία των προϊόντων δενδροκομίας στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (81/774/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 26 Ιανουαρίου 1981 η Κυβέρνηση των Κάτω Χωρών ανακοίνωσε το πρόγραμμα σχετικά με την εμπορία των προϊόντων δενδροκομίας·  ότι το εν λόγω πρόγραμμα αφορά τη δημιουργία και την ορθολογική χρησιμοποίηση των κέντρων εμπορίας και των περιφερειακών κέντρων συλλογής προϊόντων δενδροκομίας προκειμένου να προσαρμοσθεί, με συγκέντρωση των εγκαταστάσεων αυτών, το υπάρχον σύστημα εμπορίας στις αυξανόμενες απαιτήσεις της ζητήσεως· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι δύνανται να επιτευχθούν οι στόχοι που αναφέρονται στο άρθρο 1 του εν λόγω κανονισμού στο σχετικό τομέα · ότι η προθεσμία που έχει καθορισθεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με την εμπορία των προϊόντων δενδροκομίας που ανακοινώθηκε στις 26 Ιανουαρίου 1981 από την Κυβέρνηση των Κάτω Χωρών σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 10 Σεπτεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.